Archipelagus Ludovicianus
Archipelagus Ludovicianus est catena decem maiorum insularum vulcanicarum plerumque scopulis curalii circumiacentibus, et nonaginta minorum insularum curalinarum in Papua Nova Guinea sita. Ad australes Maris Salomonis fines iacet, ubi aperitur Mare Curalinum. Archipelagus circa 200 chiliometra ad meridiorientem insulae Novae Guineae situs est, plus quam 160 chiliometra extendens et in oceano cuius area inter Mare Salomonis ad septentriones et Mare Curalinum ad australem est 26 000 chiliometra quadrata. Area harum insularum una computata 1871 chiliometra quadrata fere est, Vanatinai (Tagula) insula maxima. Rogeia, Samarai, et Sariba ad Novam Guineam proxime iacent, cum Misima, Vanatinai, et Rossel longius ad orientem iacent.